《和唐人鸳鸯诗》
宋代·林震

徐开锦翼弄晴晖，半掩菰菱见面稀。睡里不知沙际暖，戏时端面浪花飞。

双栖绣被沾恩宠，并坐澄潭了道机。莫羡五侯池馆胜，与人相对亦依依。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。